Diari Oficial de la Generalitat Valenciana


Sumari del DOGV 8701, del 19-12-2019 (2019/11374)

RESOLUCIÓ de 5 de desembre de 2019, del director general d'Administració Local per la qual es publica la modificació dels estatuts de la Mancomunitat Circuit Cultural Comarcal de la Marina Alta (MACMA)
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8701

Data del DOGV
:   19-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/11162


Data del document
:   05-12-2019

Organisme emissor
:   Presidència de la Generalitat

Tipus de document
:   Resolució

Descriptors 

:   * La Marina Alta
    * associació de municipis

RESOLUCIÓ de 5 de desembre de 2019, del director general d'Administració Local per la qual es publica la modificació dels estatuts de la Mancomunitat Circuit Cultural Comarcal de la Marina Alta (MACMA) [2019/11826]  
La Mancomunitat Circuit Cultural Comarcal de la Marina Alta (MACMA), mitjançant un acord del Ple adoptat per unanimitat, en sessió de 21 de novembre de 2019, va decidir modificar definitivament l'article 3.1.j dels seus estatuts, que fa referència a l'objecte i competències de l'entitat.   
D'acord amb el que disposa l'article 24.2.a dels estatuts de la Mancomunitat, la modificació de l'objecte i competències de l'entitat té la naturalesa de modificació constitutiva de la Mancomunitat, per la qual cosa el procediment per a la seua tramitació i aprovació definitiva serà el que estableixen l'article 95.2 de la Llei de règim local de la Comunitat Valenciana, legislació aplicable en el moment de l'inici de l'expedient (l'aprovació inicial és de data 21 de març de 2018); el procediment previst en l'article 93.2 d'aquesta llei, i en els estatuts de la Mancomunitat.  
Perquè l'adaptació adquirisca eficàcia cal publicar-la en el Diari Oficial de la Generalitat Valenciana, d'acord amb el que disposa l'apartat 4 de l'article 93 de la Llei de règim local de la Comunitat Valenciana, legislació aplicable en el moment de l'inici de l'expedient.  
  
Una vegada remesos l'expedient tramitat i els estatuts aprovats a aquesta Direcció General d'Administració Local, no s'adverteix cap infracció de l'ordenament jurídic.  
Per tot això, d'acord amb la legislació esmentada i, concretament, amb l'article 93 de la Llei 8/2010, de 23 de juny, de la Generalitat, de règim local de la Comunitat Valenciana i amb l'article 17 del Decret 151/2015, del Consell, pel qual s'aprova el Reglament orgànic i funcional de la Presidència de la Generalitat, resolc:  
  
  
Article únic  
Publicar en el Diari Oficial de la Generalitat Valenciana el text de l'article 3.1.j dels estatuts de la Mancomunitat Circuit Cultural Comarcal de la Marina Alta (MACMA), modificat per acord plenari d'aquesta, el qual es transcriu a continuació com a annex, atés que s'ha acreditat en l'expedient la legalitat de les actuacions, com també inscriure la modificació en el Registre d'Entitats Locals de la Comunitat Valenciana.  
  
Contra aquesta resolució es pot interposar un recurs d'alçada davant la Secretaria Autonòmica de Promoció Institucional i Cohesió Territorial, en el termini d'un mes, de conformitat amb els articles 112 i 121 de la Llei 39/2015, d'1 d'octubre, del procediment administratiu comú de les administracions públiques. Transcorregut aquest termini sense haver-se interposat el recurs, la resolució serà ferma amb caràcter general.  
Tot això, sense perjudici, que les persones interessades puguen exercir qualsevol altre recurs que per al seu dret consideren oportú.   
  
València, 5 de desembre de 2019 .- El director general d- Administració Local: Antoni Such Botella  
  
  
ANNEX  
Modificació de l'article 3.1.j dels estatuts de la Mancomunitat   
Circuit Cultural Comarcal de la Marina Alta (MACMA)  
  
Article 3. Objecte i competències  
1. Els objectius de la Mancomunitat seran, en relació amb el seu àmbit territorial, els següents:  
j. Promoció, participació i cooperació en la prestació de les competències educatives municipals, i també en les esportives i d'atenció a les persones per a tota la població de la Marina Alta, i en aquells altres serveis públics que contribueixen a satisfer les necessitats i aspiracions de la comunitat veïnal de la Marina i que la Mancomunitat puga assumir en l'àmbit de les seues competències.